Jystrup, den 19. august 2020

På nuværende tidspunkt er smittetrykket i Ringsted kommune på et niveau, der gør det muligt at åbne op for at besøge beboere på vores botilbud i Jystrup.

Dette betyder, at besøg igen kan foregå indendørs. For at minimere risikoen for smitte og for at beskytte beboere og personale i risikogrupper er der dog besluttet følgende retningslinjer for besøg:

* Besøg er ind til videre kun tilladt for 2 personer af gange.
* Ophold i indendørs fællesarealer er stadig ikke tilladt.
* Hos de beboere som har havedør i deres lejligheder, skal de besøgende benytte sig af denne.
* For borgere uden havedør i lejligheden skal de besøgende gå direkte til beboernes lejlighed uden ophold i fællesarealerne.
* Det er vigtigt, at understrege at det **ikke** at tilladt at besøge beboerne hvis nogen af de 2 besøgende har symptomer på nogen form for sygdom heller ikke lettere forkølelser mm.
* Ved besøg er der stadig krav om afstand på 2 meter til beboerne samt at alle skal overholde de gældende hygiejneregler med håndsprit ved ankomst samt når besøget er slut.
* Besøgene må max. vare en time.
* Besøgene aftales med personalet i de enkelte bosteder.
* Vi opfordrer forsat til, at besøg foregår udendørs.

Ovenstående retningslinjer skal følges af alle besøgene, medmindre der er tale om besøg i kritiske situationer. Det er lederne af bostederne, som tager stilling til, om der tale om en kritisk situation.

Vi takker for Jeres forståelse og hjælp til at passe på vores beboere og personale.

Venlig hilsen

Sofie Leyssac
viceforstander
Østagergård